At-Tauba

At-Tauba (, ) on Koraanin 9. suura ja sisältää 129 jaetta. Suura on Koraanin nuorin tai toiseksi nuorin ja sisältää useita erikoisuuksia muihin verrattuna.
Teksti.
Suuran alku kuuluu Ahsen-Bören suomennoksen mukaan seuraavasti:
Ajoitus.
Jaakko Hämeen-Anttilan mukaan suura on ajoituksen perusteella mekkalainen, mutta jakeet 128-129 ovat medinalaisia. Suuraa pidetään Koraanin myöhäisimpänä tai toiseksi myöhäisimpänä. Perimätiedon mukaan suura ilmoitettiin vuonna 631, kun Muhammed oli jo voittanut mekkalaiset ja muslimit valloittaneet Mekan. 
Sisältö.
Ainoana Koraanin suurista yhdeksäs suura alkaa ilman "basmala" -formulaa ("Jumalan armeliaan armahtajan nimeen"). Joidenkin mielestä puute johtuu suuran sotilaallisesta sisällöstä, mutta ilmeisesti kyse on siitä, että suura 9 on jossain vaiheessa irrotettu edellisestä suurasta omaksi kokonaisuudekseen.
Sotaisia kohtia.
Kolmasosa kaikista Koraanin "jihad -"sanoista löytyy yhdeksännestä suurasta. Siinä taistelu Jumalan tiellä esiintyy ihmisen ylimpänä onnena (9:111):"Totisesti, Jumala on lunastanut uskovaisilta heidän henkensä ja omaisuutensa antamalla niiden korvaukseksi paratiisin puutarhan, joka on heitä varten. He taistelevat Jumalan asian puolesta: he surmaavat ja heitä surmataan, kuten Hän on sitovasti luvannut toorassa, evankeliumissa ja Koraanissa, ja kuka täyttää uskollisemmin lupauksensa kuin Jumala? Olkaa siis onnelliset liittosopimuksestanne, jonka olette tehneet Hänen kanssaan. Juuri tämä on ylin onni".Yhdeksännessä suurassa on myös jae 9:5, joka tunnetaan Koraanin "miekkajakeena"."Mutta kun pyhät kuukaudet ovat kuluneet, niin vuodattakaa pakanain verta missä tahansa heitä tapaattekin. Ahdistakaa ja piirittäkää heitä ja väijykää heitä kaikkialla, mutta jos he kääntyvät (oikeaan Jumalan uskoon), rukoilevat ja antavat almut, niin päästäkää heidät menemään. Jumala on totisesti anteeksiantava ja armollinen". (9:5)Arabeilla oli pyhiä kuukausia vuosittain neljä, ja paimentolaisten elinkeinokseen harjoittamat ryöstöretket olivat niiden aikana kiellettyjä. Tämä sääntö näkyy Koraanin miekkajakeessa. Toisinaan myös jakeeseen 9:29 viitataan miekkajakeena:"Taistelkaa niitä vastaan, jotka, vaikka ovat saaneet Kirjoituksen, eivät usko Jumalaan eivätkä viimeiseen päivään, eivät pyhitä sitä, minkä Jumala ja Hänen lähettiläänsä ovat selittäneet pyhäksi, eivätkä tunnusta totista uskontoa, taistelkaa, kunnes he auliisti maksavat veronsa ja tunnustavat alistuvansa". (9:29)
Epäsovun moskeija.
Jakeet 106–110 kertovat "epäsovun moskeijasta". Jae 106 kuuluu:"Ja on niitä, jotka ovat rakentaneet temppelin saadakseen aikaan pahennusta ja epäuskoa ja epäsopua uskovaisten keskuudessa, väijytyspaikan niille, jotka ennen ovat taistelleet Jumalaa ja Hänen lähettilästään vastaan. Ja totisesti he tulevat vannomaan: »Me tarkoitimme vain hyvää.» Mutta Jumala todistaa, että he totisesti ovat valehtelijoita".Ibn Ishaqin Muhammed-elämäkerta kertoo näihin jakeisiin liittyvän tarinan, jossa Muhammed antaa tuhota epäsovun moskeijan. Moskeija sytytetään tuleen, vaikka se on täynnä ihmisiä. Suurassa ei mainitse nimeltä Muhammedia. 
Abrogaatio.
"Naskh" eli abrogaatio on Koraanin eksegetiikkaan kuuluva käsite, joka kertoo, miten Koraanin ristiriitaisuudet voidaan ratkaista. Periaatteen toi islamilaiseen tieteeseen imaami Muhammad al-Shafi'i (767–820). Sääntönä on, että myöhemmät ilmoitukset kumoavat aikaisemmat, jos niiden välillä on ristiriita. Koska väkivaltaisia kehotuksia sisältävä suura 9 on viimeinen tai toiseksi viimeinen, monien mielestä se kumoaa kaikki Koraanin rauhallisemmat jakeet.